text: Bæði liðini sýndust tíma betri at leypa á, í mun til at verja og komu nógv mál í fyrra hálvleiki. Hetta er ikki óvanligt í dystum, har liðini júst hava tapt dystin um medaljurnar og skulu spæla um plaseringar. Spælið verður meira frítt og vágið við fleiri útskiftingum. Føroyska verjan stóð minni væl og fekk Sasha í føroyska málinum ikki fatur í tí stóra. Tað hjálpti ikki uppá føroysku verjustøðuna, at stinni miðverjin, Rókur Ziskason, mátti út við skaða eftir 11 minuttir. Leivur Joensen kom inn í føroyska málið og komu nú nakrar bjargingar. Í álopinum vóru Óli Mittún, Trúgvi Hávardsson og serliga Ísak Vedelsbøl eyðsýndir. Teir fyrr nevndu funnu væl hin seinna á strikuni og skeyt Ísak heili 7 mál uppá 7 royndir í fyrra hálvleiki. Liðini fylgdust so at siga allan fyrra hálvleik, men vóru tað okkara, sum líka vunnu seg tvey mál fram um, 19-17 beint fyri hálvleiki.Portugal skifti málverja í hálvleikinum og høvdu okkara tað trupult við honum í seinna hálvleiki. Føroyska álopsspælið riggaði enn væl, men hevði nýggi portugisiski málverjin tríggjar bjargingar beinanvegin. Føroyar spældu 7 móti 6 og eydnaðist hetta væl við góðum bóltum inn til strikuna. Tað var serliga Óli Mittún, sum brillieraði ferð eftir ferð. Okkara vóru eisini frammanfyri 24-21 eftir 40 minuttir, men brendu okkara illa næstu løtuna og kom Portugal nú fram um. U19-menninirnir vístu tó knotur seinastu 10 minuttirnar og koma afturíaftur, og endaði vanligi dysturin við janvleiki 35-35. Farið varð beint til brotskøst fyri at avgera dystin og her tók Sasha Lacok tvey, men tíverri eydnaðist tað ikki hjá okkara at avgera dystin við tveimum match-bóltum. Bæði liðini skoraðu trý brotskøst av fimm í fyrst umfarið og varð síðani farið til at skjóta eitt tvey brotskøst á gangin. Her brendu Føroyar í triðja umgangi og dysturin endaði 41-40 til Portugal.Føroyar skulu nú spæla um 7. plássið í HM-endaspælinum. Hesin dysturin verður sunnudagin kl. 11.30 móti taparanum av dystinum millum Týskland og Noreg. Dystirnir kunnu stroymast á youtube hjá IHF, sum eitur IHF Competitions.Dystargongdin Portugal – Føroyar:5 min. 3-410 min. 6-715 min. 10-920 min. 13-1325 min. 16-1630 min. 17-1935 min. 20-2240 min. 21-2445 min. 28-2650 min. 31-2955 min. 32-3160. min. 35-35Eftir brotskastkapping 41-40Málskjúttar hjá Føroyum (brotskastkapping ikki tald við):Ísak Vedelsbøl 10Óli Mittún 10 (3)Búi Poulsen 4Trúgvi Hávardsson 3Rói Seyer Hjaltason 3Óla Jákup Gaard Olsen 2Niklas Gaard 2Rókur Ziskason 1Málverjar:Leivur Joensen 28%Aleksandar Lacok 12%
text: #000001
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006